Selskapets logo var en tre-eiket sykkelkrank med hodet til skånegriffen i midten. Etter sammenslåingen fortsatte dette å være logoen for det nye selskapet, og ble ikke i særlig grad endret før den ble erstattet i 1968. Siden 1984 bruker Scania igjen en logo med griffhodet på en forenklet form som ligner på kranken, selv om etterfølgende selskap hverken har noe med Skåne eller sykler å gjøre.